Tekið fyrir erindi dags. 14. nóvember 2019 frá Mæðrastyrksnefnd Akureyrar , Hjálpræðishersins á Akureyri , Hjálparstarfi kirkjunnar og Rauða krossinum við Eyjafjörð . Óskað er eftir fjárstyrk sem nýttur er í jólaaðstoð fyrir einstaklinga í Eyjafirði . Söfnunarfé er nýtt til kaupa á gjafakortum í verslanir á svæðinu . Samtals fengu 300 fjölskyldur og einstaklingar aðstoð á síðasta ári í Eyjafirði . Félagsmálaráð samþykkir að veita styrk að upphæð 100.000 , - kr tekið af lið 02-11-9110 . Tekið var fyrir erindi frá Aflinu dags. 6. desember 2019 þar sem óskað er eftir styrk vegna reksturs Aflsins fyrir árið 2020 . Aflið er samtök gegn kynferðis - og heimilisofbeldi og hefur verið starfandi frá árinu 2002 . Þjónusta Aflsins er fyrir alla þá sem beittir hafa verið kynferðis - og / eða heimilisofbeldi í sinni víðustu mynd . Starfsemi Aflsins gagnvart skjólstæðingum byggir á einstaklingsviðtölum og sjálfshjálparhópum sem sýnt hefur verið fram á að er mikilvægur þáttur í því ferli að takast á við afleiðingar ofbeldis . Aflið hefur verið fjármagnað að hluta til með framlögum ríkisins en án framlaga sveitarfélaga , félagasamtaka , fyrirtækja og einstaklinga gæti Aflið ekki sinnt þeim fjölda sem til þeirra leitar ár hvert . Félagsmálaráð samþykkir að veita styrk að upphæð 100.000 , - kr tekið af lið 02-80-9145 .